Diari Oficial de la Generalitat Valenciana


Sumari del DOGV 5634, del 07-11-2007 (2007/13050)

RESOLUCIÓ de 31 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'annex per a l'any 2007 al Conveni de col·laboració entre el Ministeri de Cultura i la Generalitat, per a la realització del Catàleg Col·lectiu del Patrimoni Bibliogràfic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5634

Data del DOGV
:   07-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13192


Data del document
:   31-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * cooperació administrativa
    * catàleg
    * patrimoni cultural
    * administració central
    * biblioteca

RESOLUCIÓ de 31 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'annex per a l'any 2007 al Conveni de col·laboració entre el Ministeri de Cultura i la Generalitat, per a la realització del Catàleg Col·lectiu del Patrimoni Bibliogràfic.  
 [2007/13012]  
El Ministeri de Cultura i la Generalitat, han subscrit, després de la tramitació prèvia reglamentària, el 4 de setembre de 2007, l'annex per a l'any 2007 al conveni de col·laboració per a la realització del Catàleg Col·lectiu del Patrimoni Bibliogràfic, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat annex, que ha quedat inscrit en el Registre de Convenis de la Generalitat amb el número 1425/2007, i que figura com a annex d'esta resolució.  
Valencia, 31 d'octubre de 2007.- El director general de Relacions amb les Corts i Secretariat del Consell: Ángel Mompó Romero.  
Annex per a l'any 2007 al Conveni de col·laboració entre el Ministeri de Cultura i la Generalitat, per a la realització del Catàleg Col·lectiu del Patrimoni Bibliogràfic.  
Madrid, 4 de setembre de 2007  
Reunits  
D'una part, Cèsar Antonio Molina Sánchez, ministre de Cultura en virtut del Reial Decret 960/2007, de 6 de juliol, en nom i representació del Ministeri de Cultura, en virtut del que disposa l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat, i d'acord amb l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, seguint la nova redacció feta per la Llei 4/1999.  
I de l'altra, Trinidad M. Miró Mira, consellera de Cultura i Esport de la Generalitat, qui actua en nom i representació de la citada institució, en virtut de l'acord adoptat pel Consell del dia 8 de juny de 2007.  
A fi de firmar l'annex al Conveni per a la realització del Catàleg Col·lectiu del Patrimoni Bibliogràfic,  
Exposen  
Que el 29 de desembre de 2004, les dues parts van subscriure el Conveni de col·laboració per a la realització del Catàleg Col·lectiu del Patrimoni Bibliogràfic, en aplicació de l'article 51 de la Llei 16/1985, del Patrimoni Històric Espanyol.  
Que l'acord huité de l'esmentat conveni establix que estarà vigent fins al 31 de desembre de l'any 2007 i que, de conformitat amb l'acord primer, l'aportació de cadascuna de les administracions per als exercicis següents es fixarà mitjançant la firma d'un annex al conveni en funció de les disposicions pressupostàries de les parts.  
Una vegada acordada la quantitat que han d'aportar el Ministeri de Cultura i la Generalitat per a 2007, les parts  
Acorden  
Primer. De conformitat amb el que establix l'acord primer del Conveni de col·laboració entre el Ministeri de Cultura i la Generalitat per a la realització del Catàleg Col·lectiu del Patrimoni Bibliogràfic, la quantitat total per a l'anualitat 2007 es fixa en 90.151,82 euros, de la qual el Ministeri de Cultura aportarà 36.060,73 euros, és a dir el 40% del total, a càrrec de l'aplicació pressupostària 87.77.777-V.591; la Generalitat aportarà 54.091,09 euros, és a dir, el 60% del total, que es farà a càrrec de l'aplicació pressupostària 67.06.73.806.01.0, codi línia comptable T1610000.  
Segon. La quantitat que aporta el Ministeri de Cultura serà lliurada a la Generalitat una vegada firmat el present annex al conveni, a fi que siga invertida en el pagament del personal catalogador, tal com establix l'acord primer del conveni.  
El ministre de Cultura. César Antonio Muñoz Molina   
La consellera de Cultura i Esport. Trinidad M. Miró Mira